CELEX: 22021D1494
Language: sk
Date: 2018-12-05 00:00:00
Title: Rozhodnutie Spoločného výboru EHP č. 227/2018 z 5. decembra 2018, ktorým sa mení príloha I (Veterinárne a fytosanitárne záležitosti) k Dohode o EHP [2021/1494]

23.9.2021   
               
               
                  SK
               
               
                  Úradný vestník Európskej únie
               
               
                  L 337/11
               
            
         ROZHODNUTIE SPOLOČNÉHO VÝBORU EHP č. 227/2018
         z 5. decembra 2018,
         ktorým sa mení príloha I (Veterinárne a fytosanitárne záležitosti) k Dohode o EHP [2021/1494]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie nariadenie Komisie (EÚ) 2018/982 z 11. júla 2018 o povolení prípravku s obsahom kyseliny benzoovej, mravčanu vápenatého a kyseliny fumarovej ako kŕmnej doplnkovej látky pre kurčatá vo výkrme a kurčatá chované na znášku (držiteľ povolenia Novus Europe N.A./S.V.) (1), sa má začleniť do Dohody o EHP.
                  
               
                     (2)
                  
                  
                     Vykonávacie nariadenie Komisie (EÚ) 2018/983 z 11. júla 2018 o povolení kyseliny benzoovej ako kŕmnej doplnkovej látky pre menej významné druhy ošípaných vo výkrme a na reprodukciu (držiteľ povolenia spoločnosť DSM Nutritional Product Sp. z o. o.) (2), sa má začleniť do Dohody o EHP.
                  
               
                     (3)
                  
                  
                     Vykonávacie nariadenie Komisie (EÚ) 2018/1039 z 23. júla 2018 o povolení monohydrátu octanu meďnatého, monohydrátu dihydroxid-uhličitanu dimeďnatého, dihydrátu chloridu meďnatého, oxidu meďnatého, pentahydrátu síranu meďnatého, hydrátu meďnatého chelátu s aminokyselinami, meďnatého chelátu s bielkovinovými hydrolyzátmi, hydrátu meďnatého chelátu s glycínom (tuhého) a hydrátu meďnatého chelátu s glycínom (kvapalného) ako kŕmnych doplnkových látok pre všetky druhy zvierat a o zmene nariadení (ES) č. 1334/2003, (ES) č. 479/2006 a (EÚ) č. 349/2010 a vykonávacích nariadení (EÚ) č. 269/2012, (EÚ) č. 1230/2014 a (EÚ) 2016/2261 (3), sa má začleniť do Dohody o EHP.
                  
               
                     (4)
                  
                  
                     Toto rozhodnutie sa týka právnych predpisov o krmivách. Právne predpisy o krmivách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (5)
                  
                  
                     Príloha I k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Kapitola II prílohy I k Dohode o EHP sa mení takto:
            
                        1.
                     
                     
                        V bode 1zq [nariadenie Komisie (ES) č. 1334/2003] a bode 1zzu [nariadenie Komisie (ES) č. 479/2006] sa dopĺňa táto zarážka:
                        
                                    „–
                                 
                                 
                                    
                                       32018 R 1039: vykonávacie nariadenie Komisie (EÚ) 2018/1039 z 23. júla 2018 (Ú. v. EÚ L 186, 24.7.2018, s. 3).“
                                 
                              
                  
                        2.
                     
                     
                        V bodoch 1zzzzzc [nariadenie Komisie (EÚ) č. 349/2010], 68 [vykonávacie nariadenie Komisie (EÚ) č. 269/2012], 120 [vykonávacie nariadenie Komisie (EÚ) č. 1230/2014] a 180 [vykonávacie nariadenie Komisie (EÚ) 2016/2261] sa dopĺňa tento text:
                        „, zmenené týmto právnym predpisom:
                        
                                    —
                                 
                                 
                                    
                                       32018 R 1039: vykonávacie nariadenie Komisie (EÚ) 2018/1039 z 23. júla 2018 (Ú. v. EÚ L 186, 24.7.2018, s. 3).“
                                 
                              
                  
                        3.
                     
                     
                        Za bod 259 [vykonávacie nariadenie Komisie (EÚ) 2018/346] sa vkladajú tieto body:
                        
                                    „260.
                                 
                                 
                                    
                                       32018 R 0982: vykonávacie nariadenie Komisie (EÚ) 2018/982 z 11. júla 2018 o povolení prípravku s obsahom kyseliny benzoovej, mravčanu vápenatého a kyseliny fumarovej ako kŕmnej doplnkovej látky pre kurčatá vo výkrme a kurčatá chované na znášku (držiteľ povolenia Novus Europe N.A./S.V.) (Ú. v. EÚ L 176, 12.7.2018, s. 13).
                                 
                              
                                    261.
                                 
                                 
                                    
                                       32018 R 0983: vykonávacie nariadenie Komisie (EÚ) 2018/983 z 11. júla 2018 o povolení kyseliny benzoovej ako kŕmnej doplnkovej látky pre menej významné druhy ošípaných vo výkrme a na reprodukciu (držiteľ povolenia spoločnosť DSM Nutritional Product Sp. z o. o.) (Ú. v. EÚ L 176, 12.7.2018, s. 17).
                                 
                              
                                    262.
                                 
                                 
                                    
                                       32018 R 1039: vykonávacie nariadenie Komisie (EÚ) 2018/1039 z 23. júla 2018 o povolení monohydrátu octanu meďnatého, monohydrátu dihydroxid-uhličitanu dimeďnatého, dihydrátu chloridu meďnatého, oxidu meďnatého, pentahydrátu síranu meďnatého, hydrátu meďnatého chelátu s aminokyselinami, meďnatého chelátu s bielkovinovými hydrolyzátmi, hydrátu meďnatého chelátu s glycínom (tuhého) a hydrátu meďnatého chelátu s glycínom (kvapalného) ako kŕmnych doplnkových látok pre všetky druhy zvierat a o zmene nariadení (ES) č. 1334/2003, (ES) č. 479/2006 a (EÚ) č. 349/2010 a vykonávacích nariadení (EÚ) č. 269/2012, (EÚ) č. 1230/2014 a (EÚ) 2016/2261 (Ú. v. EÚ L 186, 24.7.2018, s. 3).“
                                 
                              
                  
         
            Článok 2
            Znenie vykonávacích nariadení (EÚ) 2018/982, (EÚ) 2018/983 a (EÚ) 2018/1039 v islandskom a nórskom jazyku, ktoré sa uverejnia v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 6. decembra 2018 pod podmienkou, že boli doručené všetky oznámenia podľa článku 103 ods. 1 Dohody o EHP (*).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 5. decembra 2018
            
               Za Spoločný výbor EHP
               predsedníčka
               Oda Helen SLETNES
            
            
               
                  tajomníci
               
               
                  Spoločného výboru EHP
               
               Hege M. HOFF
               Mikołaj KARŁOWSKI
            
         
         
            (1)  Ú. v. EÚ L 176, 12.7.2018, s. 13.
         
            (2)  Ú. v. EÚ L 176, 12.7.2018, s. 17.
         
            (3)  Ú. v. EÚ L 186, 24.7.2018, s. 3.
         
            (*)  Ústavné požiadavky neboli oznámené.